વિદેશી દારૂની હેરાફેરીને રોકવા લોકલ ક્રાઇમ બ્રાન્ચના ઇન્ચાર્જ પી.આઇ. વી.યુ.ગડરીયાએ ટીમને મળેલ બાતમી આધારે મુડેટી પાટીયા પાસે નાકાબંધી કરી વોચ ગોઠવવાનું જણાવતા પોલીસે મંગળવારે વોચ ગોઠવી હતી. જેમાં ઉદેપુરથી ભિલોડા થઇ ઇડર તરફ આવતી નંબર વગરના ટ્રાવેરા કારને રોકી તલાશી લેતા તેમાંથી રૂા.૮૧,૬૦૦નો વિદેશી દારૂનો જથ્થો પોલીસને હાથ લાગ્યો હતો. પોલીસે કિશનલાલ છગનલાલ તૈલી (રહે.જશવંતપુરા, જિ.ઉદેપુર) અને પ્રભુ ભેરાજી મીણા (રહે.શેરા, જિ.ઉદેપુર)ની અટકાયત કરી કુલ રૂા.૩,૮૨,૬૦૦નો મુદા્માલ કબજે કર્યો હતો, જયારે મંગળવારે એલસીબીની ટીમે ગંભીરપુરા ત્રણ રસ્તા પર નાકાબંધી કરી અલ્ટો કાર નં.જીજે.૧૮.એએમ.૦૫૪૭ માંથી રૂા.૭,૫૦૦ની મત્તાનો દેશી દારૂ તેમજ વાહન મળી કુલ રૂા.૪,૯૦,૧૦૦નો મુદા્માલ કબજે લઇ ભાગી છૂટેલા વાહન ચાલક વિરૂધ્ધ ઇડર પોલીસ સ્ટેશનમાં પ્રોહીબીશનના ગુના દર્જ કરાવ્યા છે.